CELEX: 62021TN0488
Language: el
Date: 2021-08-10 00:00:00
Title: Υπόθεση T-488/21: Προσφυγή της 10ης Αυγούστου 2021 — Tralux κ.λπ. κατά Κοινοβουλίου

18.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 422/20
            
         
      Προσφυγή της 10ης Αυγούστου 2021 — Tralux κ.λπ. κατά Κοινοβουλίου
      (Υπόθεση T-488/21)
      (2021/C 422/27)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες: Tralux, Société Générale de travaux — Luxembourg Sàrl (Leudelange, Λουξεμβούργο), Eric Soldermann, René-Pierre Ortiz, Rodrigue Thiemann, Richard Lang, Marie Real, Olivier Lingelser, Architectes Associés, Aea Architectes (Μυλούζη, Γαλλία), Energie & Environnement — Ingénieurs Conseils (Niederanven, Λουξεμβούργο), Edeis (Ivry-sur-Seine, Γαλλία) (εκπρόσωπος: G. Krieger, δικηγόρος)
      
         Καθού: Ευρωπαϊκό Κοινοβούλιο
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  να κρίνει την παρούσα προσφυγή παραδεκτή·
               
            
                  —
               
               
                  να κρίνει την παρούσα προσφυγή ουσιαστικά βάσιμη·
               
            και κατά συνέπεια,
      
                  —
               
               
                  να ακυρώσει την απόφαση του Ευρωπαϊκού Κοινοβουλίου της 20ής Ιουλίου 2021 με την οποία απορρίφθηκε η από 16 Απριλίου 2021 προσφορά των προσφευγόντων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής κατά της αποφάσεως να απορριφθεί η προσφορά την οποία υπέβαλαν στο πλαίσιο της διαδικασίας διαγωνισμού 06D10/2020/SI2KAD-01, σχετικά με τον σχεδιασμό και την κατασκευή χώρου «Europa Experience» και συνεδριακού κέντρου στο Λουξεμβούργο, οι προσφεύγοντες προβάλλουν έναν μοναδικό λόγο ακυρώσεως, που αντλείται από παράβαση του άρθρου 51 του κανονισμού 2018/1046 (1). Προς στήριξη του λόγου αυτού, οι προσφεύγοντες προβάλλουν διάφορα επιχειρήματα. Πρώτον, φρονούν ότι πληρούσαν τα κριτήρια επιλογής και ιδίως το κριτήριο του ελάχιστου προσωπικού. Δεύτερον, οι προσφεύγοντες υποστηρίζουν ότι η συγγραφή υποχρεώσεων δεν απαιτούσε την προσκόμιση των δικαιολογητικών επί ποινή ακυρότητας της προσφοράς. Τέλος, προσθέτουν ότι μετά την υποβολή της προσφοράς τους μπορούσαν να παράσχουν διευκρινίσεις επ’ αυτής, εφόσον τούτο ζητείτο από την αναθέτουσα αρχή. Εν πάση περιπτώσει, οι διευκρινίσεις δεν μπορούσαν, κατά τους προσφεύγοντες, να επιφέρουν ουσιώδεις μεταβολές στα υποβληθέντα έγγραφα.
      
         (1)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ 2018, L 193, σ. 1).